виц за Принцове и принцеси
В един магазин за детски играчки влезли млад мъж и петгодишната му дъщеричка. След като разгледали обстойно, всички артикули, момиченцето казало:
- Тати, тати! Най-много ми хареса онази, голямата спяща кукла! Ще ми я купиш ли?
Бащата отговорил:
- Няма как да стане, миличка!
Детето се озадачило:
- Ама, защо, бе, тати! Нямаш толкова парички ли?
Онзи въздъхнал:
- Въпросът не е в паричките!
Малката принцеса предположила:
- Много е тежка ли? Не можеш да я носиш?
Родителят махнал с ръка:
- А, бе - не е чак толкова тежка!
Невръстната умница направила догадка:
- Това е реклама на магазина ли? И не се продава?
Последвал отговор:
- И това не е!
Момиченцето изпаднало в пълно недоумение:
- Ами тогава, защо, бе, тати? Защо не можеш да ми я купиш?
Бащата се навел и и прошепнал в ушенцето:
- Виж сега, миличка... Проблемът е следния. Това не е никаква спяща кукла. Това е продавачката!